עידן הקרח 4: יבשת בתנועה

עידן הקרח 4: יבשת בתנועה (הידוע גם בקיצור כעידן הקרח 4), הוא סרט ההמשך של סרטי "עידן הקרח" שיצא ב-28 ביוני 2012 בעקבות הצלחת הסרט הקודם בסדרה, "עידן הקרח 3: עלייתם של הדינוזאורים". כמו הסרט הקודם הוא הופק באולפני האנימציה "Blue Sky Studios" והופץ באמצעות פוקס המאה ה-20. הסרט הוא הסרט ה-4 המרוויח ביותר נכון לשנת 2012. סרט חמישי יצא ב-22 ביולי 2016, שנקרא "עידן הקרח: מסלול התנגשות". הסיפור נפתח במרדפו הקבוע של סקראט, היונק דמוי-הסנאי אחרי הבלוט, דבר המחלק את העולם ליבשות קטנות יותר וכן לרעידות אדמה ונפילות סלעים. הסיפור נפתח בחיה של מישמיש, בתו של מני, המחפשת דרך להתקרב לאהבת ליבה- לואיס, קיפוד חמוד וקטן עם תובנות חוכמה, בעוד שהיא שרויה בדילמה בין אהבה לו לבין הסתובבות עם ממותה אחרת בשם אִיתן ולקבוצת הבנות שסביבו ואולם הממותות מבקשות ממנה להיפטר מהחברות עם לואיס וכן היא רבה עם אביה המבקש לשמור עליה ולהרחיק אותה משאר החיות. מישמיש מוותרת על החבורה החדשה אחרי שהם יורדים לאזור מסוכן וכמעט מתים, אך לואיס נפגע ממנה אחרי שאמרה שאיננה קשורה אליו. לאחר מריבה בין מישמיש למני, נוצר קרע בקרחון עליו מני נמצא יחד עם דייגו וסיד וכן סבתו של סיד, שהובאה אל הקבוצה במיוחד על ידי משפחתו של סיד, ושלושתם נופלים עם הקרחון לתוך הים ומתחילים להתרחק ללא שליטה מהחוף לתוך הים. לאחר כמה ימים בלב ים הקבוצה נתפסת על ידי צוות שודדי ים אכזרי שבראשו עומד קוף גדול ואכזרי מסוג גיגנטופיתקוס בשם גאט, ומעלים על הספינה שלהם, עליה נמצא גם סקראט שנתפס על ידי הפיראטים ומשמש לבידור הצוות ונמצאת גם נמרה שן חרבית בשם שירה והיא סגניתו של הקפטן ומתייחסת בזלזול לדייגו שנראה לה רכרוכי. החבורה נכלאת אך לאחר מאבק ורגע לפני זריקתם לים מהכבש, הם מצליחים להשתחרר ולפרק את הספינה. הם מצליחים לעלות על קרחונים שנשברו ממנה אבל שירה כמעט טובעת והם בוחרים להציל אותה, בניגוד לרצונה ולהעלותה לקרחון שלהם. שירה ודייגו כל הזמן רבים ושירה מנסה לברוח. בהמשך החבורה מגיעה לאי גדול ועליו ישנם הרבה שפנים. שירה מצליחה לברוח מהחבורה ולחזור לצוות הפיראטים של קפטן גאט, אך הוא כועס על זה שלא הרגה את החבורה ומוריד אותה בדרגה. קפטן גאט כועס ורוצה להרוג את מני על הרס הספינה שלו. החבורה מכינה לו תוכנית הסחה ומצליחים להשתלט על הספינה שעוגנת על חופי האי. שירה נשארת על האי אך מתחילה להתקרב אל החבורה ולהתאהב בדייגו, כמו שהוא עושה אליה. מני וחבריו מנווטים בים וכמעט נקלעים למפגש עם סירנות, אך נמלטים בזמן. הם מגיעים עם הספינה ליבשה אך להפתעתם מגלים שקפטן גאט הצליח לחטוף את מישמיש ואלי והוא מאיים להרוג אותם אם מני לא ייכנע. בעזרתו של לואיס שמגיע לעזור הוא משחרר את מישמיש והחבורה נלחמת בפיראטים. בסופו של דבר קפטן גאט נלחם בדו-קרב נגד מני אך מובס ועף מהקרחון. מני כמעט נופל לים וניצל על ידי הלווייתן שקשור לסבתא של סיד. קפטן גאט המובס נוטש ועוזב לאזור המלא בסירנות שמפתות אותו לבוא אליהם (בדמות קופה מושכת) ואז טורפים אותו. הסיפור מסתיים כאשר דייגו מתחבר לשירה, פיצ'ס ולואיס נהיים חברים שוב, שירה וסבתא של סיד מצטרפים לחבורה, שנפרדת מהמקום המתפורר שלה ועוברת אל מקום מגורים חדש. סקראט מגיע לאי הנראה כמו אולימפוס מלא ביונקים כמותו ומלא באגוזים. הוא נתקף בשיגעון ומתחיל לבזוז את כל האגוזים ולא מקשיב לבקשות המארחים שלו לא לגעת בבלוט הגדול. לבסוף הוא נוגע בו וכל האוקיינוס נשטף לעבר האי ומשמיד אותו ויוצר אזור שומם. ערך מורחב – עידן הקרח - דמויות#מהסרט עידן הקרח 4: יבשת בתנועה כל השירים נכתבו והולחנו על ידי ג'ון פאוול.  מדיה וקבצים בנושא עידן הקרח 4: יבשת בתנועה בוויקישיתוף אתר האינטרנט הרשמי של עידן הקרח 4: יבשת בתנועה (באנגלית) "עידן הקרח 4: יבשת בתנועה", במסד הנתונים הקולנועיים IMDb (באנגלית) "עידן הקרח 4: יבשת בתנועה", באתר נטפליקס "עידן הקרח 4: יבשת בתנועה", באתר AllMovie (באנגלית) "עידן הקרח 4: יבשת בתנועה", באתר Rotten Tomatoes (באנגלית) "עידן הקרח 4: יבשת בתנועה", באתר Box Office Mojo (באנגלית) "עידן הקרח 4: יבשת בתנועה", באתר Metacritic (באנגלית) "עידן הקרח 4: יבשת בתנועה", באתר דיסני+ סרטים (באנגלית) "עידן הקרח 4: יבשת בתנועה", במסד הנתונים הקולנועיים KinoPoisk (ברוסית) אתר הסרט (באנגלית) אתר הסרט העברי שמוליק דובדבני, "עידן הקרח 4": סרט לילדים בלבד, באתר ynet, 1 ביולי 2012 אבנר שביט‏, "עידן הקרח 4": יש כוכבים, אין סרט, באתר וואלה, 3 ביולי 2012 אלכסנדרה רומנו היא בתו של המדבב של מני, ריי רומנו